สุขภาพดี กับเส้นทางมนต์เสน่ห์แห่งล้านนา Lanna Wellness(Toward Aging Society)

เมื่อวันที่ 14 สิงหาคม 2558 ที่ผ่านมา กลุ่มจังหวัดภาคเหนือตอนบน 1 ร่วมกับหน่วยงานภาครัฐ ภาคเอกชนและชุมชน ร่วมพัฒนาโปรแกรมการท่องเที่ยวเชิงสุขภาพชะลอวัย ได้สุขภาพดีด้วยสมุนไพร ภูมิปัญญาสุขภาพแบบบูรณาการ เพื่อเชื่อมโยง 4 จังหวัด ได้แก่เชียงใหม่ แม่ฮ่องสอน ลำปาง ลำพูน ภายใต้ชื่อโปรแกรม “เที่ยวสุขี #2 ดีแต้ ๆ สุขภาพดีกับเส้นทางมนต์เสน่ห์แห่งล้านนา โดยมีนายพุฒิพงษ์ ศิริมาตย์ ปลัดจังหวัดเชียงใหม่ เป็นประธานเปิดงาน ณ เฮลท์ล้านนาสปา อ.เมือง จ.เชียงใหม่ ซึ่งกิจกรรมในครั้งนี้ เป็นการประชุมเชิงปฏิบัติการเปิดตัวโปรแกรมท่องเที่ยวเชิงสุขภาพ เพื่อเปิดโอกาสการแลกเปลี่ยนเรียนรู้ แสดงความคิดเห็นและข้อเสนอแนะในการพัฒนาโปรแกรมการท่องเที่ยวเชิงสุขภาพในรูปแบบใหม่ของจังหวัดเชียงใหม่

โดยได้นำสื่อมวลชน จ.เชียงใหม่ได้ไปทดลองท่องเที่ยวตามโปรแกรมในพื้นที่เป้าหมาย 3 แห่ง ได้แก่ เฮลท์ล้านนาสปา ฟ้าล้านนาสปา และบ้านปง-ห้วยลาน อ.สันกำแพง มีกำหนดการในการท่องเที่ยวตั้งแต่วันที่ 14 สิงหาคม – 16 สิงหาคม 2558 ที่ผ่านมาโดยการพัฒนาองค์ความรู้ด้านภูมิปัญญาสุขภาพวิถีไทย อาหารสุขภาพ อาหารตามธาตุเจ้าเรือน โปรแกรมจิต และการออกกำลังกาย ซึ่งวัตถุประสงค์หลักเพื่อส่งเสริมองค์ความรู้ด้านการท่องเที่ยวเชิงสุขภาพตามความเหมาะสมและศักยภาพของแต่ละพื้นที่ เช่น กลุ่มเป้าหมายที่เป็นสปา ได้เสริมองค์ความรู้ การจัดกิจกรรมในโปรแกรมสุขภาพของสปา และการนำเสนอภูมิปัญญาสุขภาพประยุกต์สู่การบริการที่เป็นเอกลักษณ์การท่องเที่ยวเชิงสุขภาพและการเชื่อมโยงเครือข่ายการท่องเที่ยวด้านอื่นๆ เพื่อพัฒนาโปรแกรมท่องเที่ยว แหล่งท่องเที่ยวทางธรรมชาติ สร้างเป็นรูปแบบการท่องเที่ยวเชิงสุขภาพ ที่มีความโดดเด่น เป็นเอกลักษณ์

ทางด้าน นางสาวชวนัสถ์ สินธุเขียว นายกสมาคมไทยล้านนาสปา เพิ่มเติมว่า ทั้งนี้เพื่อเป็นการเตรียมความพร้อมในการแสดงศักยภาพโปรแกรมการท่องเที่ยวเชิงสุขภาพ ในงานมหกรรมล้านนาเมืองสุขภาพ Lanna Expo 2015 ที่จะได้จัดขึ้นภายในวันที่ 4-13 กันยายน 2558 ที่จะถึงนี้ ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษาจังหวัดเชียงใหม่ โดยท่านจะได้พบกับ

\*\* การประชุมวิชาการสุขภาพนานาชาติ ครั้งที่ 8 ระหว่างวันที่ 4-5 กันยายน 2558

\*\* การประชุมวิชาการ ล้านนาเมืองสุขภาพ ครั้งที่ 1 ระหว่างวันที่ 7-9 กันยายน 2558

\*\*การจัดนิทรรศการ ความก้าวหน้า ทางการแพทย์ ทันตกรรม และเภสัชภรรม จากมหาวิทยาลัยเชียงใหม่ และโรงพยาบาลเอกชนชั้นนำ การท่องเที่ยวเชิงสุขภาพ และชุมชนท่องเที่ยวเชิงสุขภาพ “เที่ยวสุขี #2” สปาล้านนา “12 เดือน 12 ผลไม้” หลักสูตรการเรียนสปา นวด และอาหารสุขภาพ เป็นต้น คนที่รักสุขภาพพลาดไม่ได้ด้วยประการทั้งปวง....

ติดตามรายละเอียดงานได้ตามลิ้งค์.....